РЕШЕНИЕ НА КОМИСИЯТА
от 15 май 2007 година
за изменение на Решение 2003/43/ЕО относно определяне на класове на огнеустойчивост за някои строителни продукти по отношение на дървесни плоскости
(нотифицирано под номер C(2007) 2045)
(Текст от значение за ЕИП)
(2007/348/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), и по-специално член 20, параграф 2 от нея,
като има предвид, че:
(1)
Решение 2003/43/EО на Комисията (2) определя класове на огнеустойчивост за някои строителни продукти.
(2)
Решение 2003/43/ЕО се нуждае от ново привеждане в съответствие, за да може да вземе предвид техническия прогрес относно дървесните плоскости.
(3)
Решение 2003/43/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
Приложението към Решение 2003/43/ЕО се изменя, както е посочено в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 15 май 2007 година.